Kairi Kurisoo ning Viive Kaur on pikaajalise ning mitmekülgse kogemusega spetsialistid, kes pakuvad õigusabi intellektuaalse omandi objektide omandamise, registreerimise ning kaitsega seotud küsimustes. Kairi nõustab kliente intellektuaalse omandi ja infotehnoloogia alaste lepingute koostamisel, samuti nimetatud valdkondades tegutsevate äriühingute ostu-müügitehingutes. Ta on spetsialiseerunud ka klientide abistamisele isikuandmete  kaitse ning reklaamiõigusega seotud küsimustes. Viive Kauril on lisaks igapäevase intellektuaalse omandiga seotud õigusküsimuste nõustamisele pikaajalised kogemused ka klientide esindamisel kohtus, sealhulgas intellektuaalomandiga seotud vaidlustes.